Թատրոն Պոդոլում

**Կիևի ակադեմիական դրամատիկական թատրոն Պոդոլում** (), թատրոն Կիևում, Պոդոլում։

## Պատմություն
Կիևի «Թատրոնը Պոդոլում» ստեղծվել է 1987 թվականին Վիտալի Մալախովի ղեկավարությամբ։
thumb|right|240px|Կիևի ակադեմիական դրամատիկական թատրոնի վարչական շենքը Պոդոլում
1994 թվականին, հաշվի առնելով կոլեկտիվի բարձր մասնագիտական ​​մակարդակը և նրա ներդրումը Ուկրաինայում դրամատիկական արվեստի զարգացման գործում, Կիևի մշակույթի գլխավոր վարչությունը Պոդոլի թատրոնին շնորհել է պետական ​​կարգավիճակ։ 2006 թվականի ապրիլին մշակույթի նախարարի հրամանով Պոդոլի թատրոնը ստացել է ակադեմիականի կոչում։

## Թատրոնի շենքեր
### Վարչական շենք
Անդրեևսկի վայրէջքի վրա գտնվող թիվ 20-բ տունը կառուցվել է 19-րդ դարի վերջին։ 20-րդ դարի սկզբին շենքերի համալիրը պատկանել է կիևցի հայտնի ոսկերիչին, ով Բ մասնաշենքն օգտագործել է որպես ոսկերչական և սրբանկարչական արվեստանոց, իսկ երկրորդ հարկում, ինչպես հիմա, բեմահարթակ է եղել, որտեղ գործել է տնային կինոթատրոն։ Նա անձամբ ապրել է Ա մասնաշենքում, որի տեղում է գտնվում վերակառուցված թատրոնի նոր բեմը։ Տան յուրահատկությունը էկլեկտիզմի շրջանի ճարտարապետական ​​լուծման հաջողված օրինակ է։ 20-րդ դարի 80-ականների կեսերին շենքը փոխանցվել է Պոդոլի թատրոնին։

Շինության ներսում գործում է 50 տեղանոց թատերական հյուրասրահ, որը կրում է ռեժիսոր Իգոր Սլավինսկու անունը։

### Դահլիճ քարվանսարայում
1990 թվականից մինչև 2013 թվականը 100 հանդիսատեսի համար նախատեսված հիմնական բեմը տեղակայված էր Կոնտրակտային հրապարակում գտնվող  Քարվանսարայում։ Այստեղ կար հատուկ կահավորված բեմ։

### Նոր մասնաշենք
Գտնվում է Անդրեևսկի զառիվայր 20-ա հասցեում։

Թատրոնի վերակառուցման հեղինակը խարկովցի ճարտարապետ Օլեգ Դրոզդովն է։ Այդ նախագծի շինարարական աշխատանքները սկսվել են 2016 թվականի հունվարին։ 2017 թվականի հոկտեմբերի 9-ին տեղի է ունեցել թատրոնի նոր շենքի պաշտոնական բացումը։

Դահլիճը (Նոր բեմը) նախատեսված է 253 հյուրերի համար։ Սրահը համալրված է 2 հատուկ էկրանով, 6 վիդեո պրոյեկտորով, որոնք աշխատում են յուրահատուկ շարժական կոշտ կուլիսներով և պրոյեկցիոն էկրաններով։ Դա թույլ է տալիս աշխատել առանց նյութական դեկորացիայի։ Գոյություն ունեն երկու մակադրական բեմեր՝ անգլիական  շրջադարձային բոլորակ և կառուցվածք, որը փոխում է թեքության անկյունը մինչև 90 աստիճան։ Հատուկ ակուստիկ համակարգն ապահովում է հզոր և միանման ձայն դահլիճի յուրաքանչյուր նստատեղի համար։ Աշխարհի ամենաառաջադեմ ձայնային կառավարման կետերից մեկը թույլ է տալիս հնչյունավորել երկու լիարժեք սիմֆոնիկ նվագախմբեր։ Լուսավորման գործիքակազմն ունի ավելի քան 150 տարբեր տեսակի սարքեր։

## Խաղացանկ
* «Ես կգամ ձեր հոգիներով»՝ Վլադիմիր Վիսոցկու պոեզիայի հիման վրա,  ռեժիսոր՝ Իգոր Սլավինսկի, հունվար, 1988, 
* «Սիրո հնագույն մառախուղներ», բանաստեղծական մոնոներկայացում, ըստ Մարինա Ցվետաևայի, ռեժիսոր՝ Իգոր Սլավինսկի, հունվարի 27, 2002,  
* «Փարավոններ» Ալեքսեյ Կոլոմիեց, ռեժիսոր՝ Վիտալի Մալախով, ապրիլի 24, 2003,
* Միխայիլ Բուլգակովի «Խելապակաս Ժուրդենը», ըստ Մոլիերի «Քաղքենին ազնվական» պիեսի, ռեժիսոր՝ Վիտալի Մալախով, հունվարի 4, 2005։ Վերականգնված ներկայացում` սեպտեմբերի 30, 2012,
* Նիկոլայ Կուլիշի «Մինա Մազայլոյի կանխազգացումը», ռեժիսոր՝ Վիտալի Մալախով, հունվարի 19, 2006,
* «Խաղացողներ» (Նիկոլայ Գոգոլ), ռեժիսոր՝ Օլեգ Լիպցին, հոկտեմբերի 4, 2007,
* Միխայլ Բուլգակովի «Երիտասարդ բժշկի գրառումները», ռեժիսոր՝ Վիտալի Մալախով, նոյեմբերի 29, 2007,
* «Որտե՞ղից են հայտնվում  երեխաները», Անատոլի Կրիմ, ռեժիսոր՝ Վիտալի Մալախով, մարտի 8, 2008,
* Բորիս Ակունինի «Սեն Ժերմենի հայելին», ռեժիսոր՝ Վիտալի Մալախով, ապրիլի 12, 2008,
* Իվան Կարպենկո-Կարիի «Հարյուր հազար», ռեժիսոր՝ Վիտալի Մալախով, մայիսի 29, 2008,
* Ալեքսանդր Պետրովի «Գիշեր երկուսի համար»,  ռեժիսոր՝ Իգոր Սլավինսկի, հունվարի 16, 2009,
* «Մեռած հոգիներ» (Միխայիլ Բուլգակովի պիեսի հիման վրա), ռեժիսոր՝ Իգոր Սլավինսկի, ապրիլի 14, 2009,
* Իոսիֆ Բրոդսկու «Լյուքսեմբուրգյան այգի», ռեժիսոր՝ Իգոր Սլավինսկի, դեկտեմբերի 18, 2009,
* Անատոլի Կրիմի «Լյովուշկա», ռեժիսոր՝ Իգոր Սլավինսկի, հունիսի 24, 2010,
* Վասիլ Ստանիլովի «Օպերա մաֆիոզո», ռեժիսոր՝ Վիտալի Մալախով, նոյեմբերի 25 2010, 
* «LA BONNE ANNA», կամ ինչպես փրկել ընտանիքը» Մարկ Կամոլետտիի, ռեժիսոր՝ Իգոր Սլավինսկի, փետրվարի 18, 2011, 
* Մաքսիմ Գորկու «Հատակում», ռեժիսոր՝ Վիտալի Մալախով, մարտի 25, 2011,
* Է. Ռոմերի «Տրիո մի բեմոլ», ռեժիսոր՝ Իգոր Սլավինսկի, սեպտեմբերի 21, 2011,
* Ա. Վամպիլովի «Անցյալ ամառ Չուլիմսկում», ռեժիսոր՝ Վիտալի Մալախով, նոյեմբերի 25, 2011, 
* Ա. Վամպիլովի «Ավագ որդին», ռեժիսոր՝ Իգոր Վոլկով, ապրիլի 3, 2012,
* Անատոլի Կրիմի «Նամակ Աստծուն», ռեժիսոր՝ Իգոր Սլավինսկի, հունիսի 15, 2012,
* Ելենա Գրեմինայի «Օրվա աչքերը», ռեժիսոր՝ Իրինա Գրիշչենկո, դեկտեմբերի 4, 2012,
* Ելենա Ռոգի «Ամնեզիա», ռեժիսոր՝ Իգոր Սլավինսկի, հունվարի 18, 2013
* Ռոբեր Տոմայի «Ծուղակ  միայնակ տղամարդու համար», ռեժիսոր՝ Իգոր Սլավինսկի, հունիսի 22, 2013,
* Ալեքսեյ Արբուզովի «Հնամենի կատակերգություն», ռեժիսոր՝ Վլադիմիր Կուդլինսկի,
* Անդրեյ Կուրեյչիկի «Chage, կամ մեզ փոխել են մարմիննեով», հոկտեմբերի 8, 2013,
* Ալեքսանդր Մարդանի «Ընդմիջում»,
* Ֆեոդոր Դոստոևսկու «Սպիտակ գիշերներ»,
* Վալերի Շևչուկի «Ավազակաորջ»,
* Ալեքսանդր Կոռնեյչուկի «Ուկրաինայի տափաստաններում»,
* Անտոն Չեխովի «Քեռի Վանյա»,
* «Կոնտրաբաս» Պատրիկ Զյուսքինդի համանուն պիեսի հիման վրա, ռեժիսոր՝ Իգոր Սլավինսկի, 
* Սերգեյ Շչուչենկոյի «Ամառային երեկո դրախտում»,
* Սելմա Դիմիտրիևիչ «Գիշերը»,
* «Բայց ես կգամ ձեր հոգիներով» Վլադիմիր Վիսոցկի, ռեժիսոր՝ Իգոր Սլավինսկի,
* «Կեցության առեղծվածը», Տատյանա Իվաշչենկո,
* Կառլո Գոլդոնիի «Պանդոկապանուհին»,
* Օսիպ Մանդելշտամի «Շերի- բրենդի», ռեժիսոր՝ Իգոր Սլավինսկի,
* Լուիջի Պիրանդելլոյի «Վեց գործող անձիք  հեղինակի որոնումներում»։

## Պարգևներ
Թատրոնի ստեղծագործական կոլեկտիվը և նրա գեղարվեստական ​​ղեկավար-տնօրեն Վիտալի Մալախովը դարձել են «Կիևյան պեկտորալ» հեղինակավոր թատերական մրցանակի դափնեկիրներ 15 անվանակարգերում և բազմիցս արժանացել մրցանակների և պարգևների տարբեր թատերական փառատոներում և ֆորումներում, այդ թվում՝ միջազգային։

Անկարայի 1-ին համաշխարհային փառատոնում Վալերի Շևչուկի «Ավազակաորջ» պիեսի ներկայացմանը հատուկ մրցանակ է շնորհվել, թատրոնը ճանաչվել է լավագույններից մեկը Էդինբուրգի 1994 թվականի հանրահայտ թատերական փառատոնում «Յագո» և «Ամառային գիշերվա երազ» ներկայացումներով։

1998 թվականին Կորնեյչուկի «Ուկրաինայի տափաստաններում» պիեսի համար թատրոնը ստացել է «Կիևյան պեկտորալի» մրցանակներ չորս անվանակարգերում՝  լավագույն ռեժիսուրայի համար, լավագույն դերասանական անսամբլի համար, բեմանկարչության համար, դերասանական աշխատանքի համար։

2003/2004 թատերաշրջանում Անտոն Չեխովի «Քեռի Վանյա» պիեսը, ռեժիսոր Վիտալի Մալախովի բեմականացմամբ, դարձել է «Կիևյան պեկտորալի» դափնեկիր հինգ անվանակարգերում՝ լավագույն ռեժիսուրայի, լավագույն դերասանական դեբյուտի (Օ. Սվիրսկայա) տղամարդու լավագույն դերի համար (Ս. Բոյկո)։

2008 թվականին թատրոնի  տնօրեն-գեղարվեստական ​​ղեկավար Վիտալի Մալախովը դարձել է Ուկրաինայի Տարաս Շևչենկոյի անվան ազգային մրցանակի դափնեկիր՝ արվեստի բնագավառում։ Նույն թվականին (2008)՝ Ուկրաինայի անկախության օրը, նախագահը Մալախովին շնորհել է «Ուկրաինայի ժողովրդական արտիստ»-ի կոչում։

## Հյուրախաղեր
Պոդոլի Կիևի ակադեմիական դրամատիկական թատրոնը ակտիվ հյուրախաղեր է ունեցել Լվովում, Լուցկում, Պոլտավայում, Ուժգորոդում, Նիժնի Նովգորոդում, Սևաստոպոլում, Ռիգայում, Նադիմում, թատերախմբի կողմից Ուկրաինայի դրամատիկական արվեստը ներկայացվել է ԱՄՆ-ում, Հունաստանում, Եգիպտոսում, Մեծ Բրիտանիայում, Լեհաստանում, Գերմանիայում, Կոստա Ռիկայում, Մեքսիկայում, Ֆինլանդիայում, Թուրքիայում։

## Թատրոնի դերասաններ
* Աննա Անդրեևա (2008 թվականից)
* Օկսանա Անիշչենկովա (1998 թվականից)
* Բոգդան Բենյուկ (2018 թվականից)
* Սերգեյ Բոյկո (1989 թվականից)
* Վիկտորյա Բուլիտկո (2008-2016)
* Իգոր Վոլկով (1984 թվականից)
* Վլադիմիր Գորյանսկի (1990 թվականից)
* Սերգեյ Գրինին (2006 թվականից)
* Դմիտրի Գրիցայ (2010 թվականից)
* Իրինա Գրիշչենկո (2005 թվականից)
* Մաքսիմ Գրուբեր (2006 թվականից)
* Ալեքսանդր Դանիլչենկո (2000 թվականից)
* Արտյոմ Եմցով (2009-2011)
* Ալեքսանդր Իգնատուշա
* Ալեքսանդր Կլաունինգ (1992 թվականից)
* Վալենտինա Կովրիգա
* Միխայիլ Կրիշտալ (2009 թվականից)
* Վլադիմիր Կուզնեցով
* Վասիլի Կուխարսկի (2008 թվականից)
* Մաքսիմ Մաքսիմյուկ (2008 թվականից)
* Դաշա Մալախովա (2007 թվականից)
* Արտյոմ Մյաուս (2008 թվականից)
* Եկատերինա Վայվալա (2016 թվականից)
* Ֆեդոր Օլխովսկի (1988 թվականից)
* Միրոսլավ Պավլիչենկո (2002 թվականից)
* Անդրեյ Պարխոմենկո (1987 թվականից)
* Ալեքսանդրա Պաշկովա (2006 թվականից)
* Տատյանա Պեչենկինա (1987 թվականից)
* Սոֆյա Պիսման (2001 թվականից)
* Տիմուր Պոլյանսկի (2019 թվականից)
* Տամարա Պլաշենկո (1987 թվականից)
* Նատալյա Ռոկիցկայա (2010 թվականից)
* Եկատերինա Ռուբաշկինա (2011 թվականից)
* Մարիա Ռուդկովսկայա
* Յուրի Սակ (2010-2017)
* Աննա Սալիվանչուկ (2006 թվականից)
* Ելենա Սվիրսկայա
* Ալլա Սերեզկա
* Սերգեյ Սիպլիվիյ
* Իգոր Սլավինսկի (1987 թվականից)
* Աննա Տամբովա
* Սվետլանա Տելեգլովա
* Լարիսա Տրոյանովսկայա
* Ալեքսանդր Ֆոմենկո
* Ռոման Խալայմով (2004 թվականից)
* Գեորգի Խոստիկոև (2007 թվականից)
* Գենադի Շևչուկ
* Եկատերինա Շենֆելդ (2011 թվականից)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1987 հիմնադրված թատրոններ
Կատեգորիա:Ակադեմիական թատրոններ
Կատեգորիա:Ուկրաինայի թատրոններ